РЕПУБЛИКА СРПСКА
ОПШТИНА ШИПОВО
НАЧЕЛНИК
Број: 07-404-74/26
Датум: 01.10.2026. године

    На основу члана 64. став (1) тачка б), и члана 70. ст. 1. и 3. Закона о јавним набавкама („Сл. гласник БиХ“, број 39/14, 59/22), на Препоруку Комисије за јавну набавку број: 07-404-74/26 од 30.09.2024. године, у поступку јавне набавке ,, Набавка пет рачунара и два принтера за потребе Одјељења за буџет, финансије, управљање развојем и привреду“, Начелник Општине Шипово је донио 
ОДЛУКУ
о избору најповољнијег понуђача

                                                                              Члан 1.
Прихвата се Препорука Комисије за јавне набавке, број: 07-404-74/26 од 30.09.2026. године и  уговор за јавну набавку у конкурентском поступку ,,Набавка пет рачунара и два принтера за потребе Одјељења за буџет, финансије, управљање развојем и привреду“, додјељује се понуђачу: ,,BISCOMMERCE“ д.о.о.“, по цијени од 7.828,00 KM, без урачунатог ПДВ, 
   
Члан 2.
Уговор о јавној набавци закључиће се са изабраним понуђачем: ,,BISCOMMERCE“ д.о.о.“, у року од 10 дана рачунајући од дана када су понуђачи обавијештени о избору најповољније понуде, под условом да на одлуку не буде уложена жалба.
Члан 3.
За извршење ове одлуке задужује се и овлашћује Одјељење за буџет, финансије и привреду.

Члан 4.
Ова одлука објавиће се на веб-страници Општине Шипово, истовремено с упућивањем понуђачима који су учествовали у поступку јавне набавке, сходно члану 70. став (6) Закона о јавним набавкама.

Члан 5.
Ова одлука ступа на снагу даном доношења и доставља се свим понуђачима који су учествовали у поступку јавне набавке, сходно члану 71. став (2) Закона о јавним набавкама.


 О б р а з л о ж е њ е

        Поступак јавне набавке  ,,Набавка пет рачунара и два принтера за потребе Одјељења за буџет, финансије, управљање развојем и привреду“, покренут је Одлуком о покретању поступка јавне набавке број: 07-404-74/26 од 11.09.2026. године. 
      Јавна набавка је проведена путем конкурентског поступка набавке.
      Процијењена оквирна вриједност јавне набавке, без ПДВ-а је 7.836,00 КМ.
      Обавјештење о набавки број: 789-7-1-36-3-32/26 објављено је на Порталу јавних набавки дана 11.09.2026. године.
     Тендерска документација је објављена на Порталу агенције за јавне набавке БиХ и исту је преузело 21 потенцијалних понуђача.
    Комисија за јавну набавку именована је Рјешењем број: 07-404-74/26 од 17.09.2026. године.
    Комисија за јавну набавку доставила је Начелнику општине дана 30.9.2026. године
Записник о оцјени понуда и Препоруку за додјелу уговора.
    У поступку по Записнику о оцјени понуда је утврђено је да је Комисија за јавну набавку благовремено и правилно извршила отварање понуда и оцјену приспјелих понуда, о чему је сачинила одговарајући записник, у којима је утврђено сљедеће:
- да је укупан број пристиглих понуда-  (три),
- да су понуде благовремено запримљене,
- да су понушачи ,,BISCOMMERCE“ д.о.о.“ и ,,Doper-Tech Doper Tehnologije“ д.о.о., доставили доказе у складу са тендерском документацијом и да испуњавају услове прописане у истој и да су понуде понуђача прихватљиве.
Комисија је утврдила да понуђач ,,INTER-COM“ д.о.о није испунио услов техничке и професиналне способности како је то тражено у тендерској документацији и да понуда није прихватљива. 
У тачки 11. став 3. тендерске документације прописано је:
,,a) Услов:  Да понуђена роба која је предмет набавке у свему одговара спецификацијама наведеним у Прилогу 3 Тендерске документације.

Доказ: У сврху доказивања техничке и професионалне способности из ове тачке понуђач је дужан уз понуду доставити: 
· технички лист производа са каракеристикама производима. Понуђени производи требају минимално задовољити карактеристике захтијеване техничким специдикацијама наведеним у  Прилогу 3 ТД“
· 
У Обрасцу техничке спецификације Прилог 3 ТД тражена спецификација опреме за ставку монитор је:  
,,Дијагонала најмање 58 cm (23 инча), FHD 1920x1080, однос страна 16:9, прикључци: VGA и HDMI“
Понуђач  ,,INTER-COM“ д.о.о на страни понуде број: 30 доставио је технички лист производа за ставку монитор из које видљиво да је понуђени монитор дијагонале 21,5 инча. 
С обзиром да понуђач није доставио понуду са спецификацијом како је то тражено у тендерској докуметацији комисија је оцијенила понуду понуђача ,,INTER-COM“ д.о.о као неправилну па самим тим и неприхватљиву

 Ранг листа понуда понуђача које испуњавају услове из тендерске документације прије одржавања е-аукције: 
	Назив / име понуђача
	Понуђена цијена (без ПДВ-а)

	1. 
	 ,,Doper-Tech Doper Tehnologije“ д.о.о.
	        7.834,00 KM

	1. 
	 ,,BISCOMMERCE“ д.о.о.“
	7.836,00 KM






Е-аукција  je одржана: 30.09.2026. године  у 12 h 
Ранг листа понуђача након одржане е-аукције:

	Ранг
	Назив / име понуђача
	Понуђена цијена на е-аукцији (без ПДВ-а)

	1.
	,,BISCOMMERCE“ д.о.о.“
	7.828,00 KM (умањење: 0,1%)

	2
	,,Doper-Tech Doper Tehnologije“ д.о.о.
	7.834,00 KM (умањење: 0%)



     У поступку доношења ове одлуке утврђено је да је Комисија, правилно и потпуно, извршила оцјену квалификованости понуђача и оцјену приспјеле понуде, сходно критеријумима из тендерске документације и да је за избор предложила најповољнијег понуђача са е-аукције а који испуњава услове из тендерске документације и чија се понуда креће у оквиру процијењене вриједности набавке.
    У поступку оцјене проведеног поступка, руководилац уговорног органа није нашао разлоге, неправилности нити пропусте у раду, који би евентуално били основ за неприхватање препоруке Комисије за јавну набавку.
     Наиме, у поступку је оцијењено да је Комисија у свему правилно поступила те да је приједлог избора најповољнијег понуђача извршен у складу са Законом о јавним набавкама, подзаконским актима и тендерском документацијом и на основу извјештаја са е-аукције од 30.09.2026. године
    Изабрани понуђач, је изабран примјењујући критериј најниже цијене и  понуде која испуњава услове прописане у тендерској документацији.
       Из наведених разлога, примјеном члана 64. става (1) тачка б), и члана 70. ст. 1. и 3.  Закона о јавним набавкама, одлучено је као у диспозитиву                                                                                                                                                                                                                                                                                             
ПОУКА О ПРАВНОМ ЛИЈЕКУ:
Против ове одлуке може се изјавити жалба, најкасније у року од 5 (пет) дана од дана пријема ове одлуке.


                                                                                                                               НАЧЕЛНИК
Доставити:                                                                                                        
1.  Понуђачима (3х)                                                           М.П.                                 _____________
2. Уз материјал комисије                                                                                            (Милан Ковач)
3. Начелник
4. Одјељење за буџет, финансије
5. [bookmark: _GoBack]A/A
